Maktablarda o‘quv yili davomidagi ta’tillarning muddatlari to‘rtga bo‘lingan holda belgilanadi. Bu haqda “Huquqiy axborot” kanali yozmoqda. Foto: Kun.uz Qayd etilishicha, ular quyidagicha belgilanadi: kuzgi ta’til — 4 noyabrdan boshlab 6 kalendar kun;   qishki ta’til — 28 dekabrdan boshlab 14 kalendar kun;   bahorgi ta’til — 21 martdan boshlab 7 kalendar kun;   yozgi ta’til — oxirgi bosqichli nazorat sinovi o‘tkazilgan kundan boshlab 1 sentabrgacha. Ta’tilning oxirgi kuni bayram (ishlanmaydigan) kunga to‘g‘ri kelib qolgan taqdirda, dars mashg‘ulotlari keyingi ish kunidan boshlab davom ettiriladi. 1 sinf o‘quvchilari uchun fevral oyi davomida qo‘shimcha bir haftalik ta’til belgilanadi.